Nyeste Skilderie af Kiøbenhavn, 1809-01-07
For de Summer, som i dette Aars Januar og Februar Maaneder indleveres i Courantsedler i Courantbanken, tilbyder Regjeringen saadanne Forskrivninger i Species, som ere fuldkommen ligemed den Sølvværd, som Courantbanksedlerne repræsentere. Disse Forskrivninger give kun 3 Procent Renter i Courant. For den hele Sum, som Enhver indleverer, modtager han 24 Forskrivninger som forfalde til Betaling i 24 paa hinanden følgende Aar, saaledes at enhver af disse 24 Forskrivninger indeholder den samme Sum, og er fældig til Betaling i eet af de 24 Aar. Regjeringen udbetaler altsaa i en Tid af 24 Aar den Sum i Species, hvorfor den modtager Banksedler, den tager altsaa, saa at sige, Tiden til Hjelp, for strax for Courantsedlerne at tilbyde en Speciesværdie, som den ellers ikke saa hastig kan have til sin Disposition til at realisere disse Sedler. Jstedet for at man ved nærværende Cours maa udgive 190 Rdlr. i Banksedler for at kjøbe 100 Rdlr. Species, giver Staten for 125 Rdlr. i Banksedler en Forskrivning paa 100 Rdlr. Species. Den Sølvværd, som Courantsedlerne repræsentere, maa Regjeringen stedse antage som Basis for sine Pengebestemmelser, og saa benytter den kun deres sunkne Cours for at tilbyde de lavest muelige Renter i Courant. Hertil kan den formodentlig maaske ogsaa have den Grund, at den vil lade de Obligationer, som betales i Courant, beholde det Fortrin, at de bære 1 Procent høiere Renter. Saaledes at modtage indleverede Courantsedler i Banken, og derfor at udgive Speciesobligationer, kan man vel altsaa ikke ansee for et blot Laan fra Regjeringens Side, der kun skulde have til Øiemed, at optage Pengesummer til Statsfornødenheder; men denne Operation har vel især til Hensigt, at mueliggjøre en saadan Anvendelse af Courantbanksedler, at en sikker og uforanderlig Sølvværd derved kan erhverves, uden at see hen til deres nuværende Cours, men kun til deres Pari eller den rene Sølvværd, hvorpaa de lyde. Jkke destomindre kommer det for den, der indleverer Courantsedler i Banken, derpaa an, hvorledes han skal ansee og beregne denne Hand ling ogsaa som et Laan, naar han vil tage sin Fordeel, sin Sikkerhed og Anvendelsen af sine Penge i dansk Courant paa Raad med sig. Denne Anvendelse af sine Penge maa han beregne efter Totalsummen, han har indleveret, af hvilken han aarlig faaer den 24de Deel tilbagebetalt i Species, samt 3 Procent Renter, forsaavidt Kapitalen ei er tilbagebetalt. Jndbetaler han f. Ex. 3000 Rdlr. Courant, saa tilbagebetales herpaa aarlig 1/2 Deel med 125 Rdlr. Courant i 100 Rdlr. Species, og første Aar 90 Rdlr. Courant i Renter, det næste Aar 85 Rdlr. Courant i Renter o. s. fr. Ved at erholde 1 Procent mindre i Renter, end den almindelige Rentefod tilstaaer, taber han det første Aar 30 Rdlr. Courant, det andet Aar, efterat 125, Rdlr. Courant ere afbetalte paa Kapitalen med 100 Rdlr. Species, tabes kun 28 3/4 Rdlr. Cour.; og saaledes tager Tabet paa Renterne aarlig af, indtil samme i det sidste Aar kun udgjør 1 1/2 Rdlr. Disse terminvis aarlig hævede 3 PC. Renter udgjøre den Sum 1125 Rdlr., da de, ligeledes aarlig hævede, 4 PC. Renter af samme Kapitaler vilde have udgjort 1500 Rdlr.; følgelig tabes paa denne Maade paa Renterne 375 Rdlr.